alibayram/wikipedia-40-langs huggingface dataset:
فضيحة ووترجيت

فضيحة ووترجيت Watergate scandal هيا قضية تجسس داخلى فى أمريكا ابتدت أحداثها سنة 1972 و انتهت بإستقاله الرئيس ريتشارد نيكسون سنة 1974 بعد ما اتّضح ان الحزب الجمهورى اللى كان بيتبعه بيتجسس على الحزب الديمقراطى عشان يعرف مخططاته و يبعده عن السلطة و ما يفوزش فى الانتخابات.

ابتدت الفضيحة فى 17  يونيه 1972 لما لاحظ واحد من حراس مبنى ووترجيت ان فيه بلاستر بيغطى أقفال بوابات ف المبنى فشالها و لما رجع لاقى البلاستر مره تانيه على القفال فطلب البوليس و جت البوليس و اقتحمت المكان و تم القبض على خمس أشخاص كانو بيزرعو اجهزة تنصت على المكالمات التليفونيه للجنه القوميه اللى بتتبع الحزب الديموقراطى. فى 15 سبتمبر 1972 وجهت هيئه المحلفين تهمة التجسس للخمس أشخاص و تنين تانين متورطين بالقضيه و كشفت دخليقات عن صلة أشخاص من منظمين الحملة الإنتخابية لريتشارد نيكسون بالقضيه.

وصل للصحفيين كارل برنستين و بوب وود فى جريده  واشينطون بوست معلومات من شخص مجهول سمى نفسه " ديب ثروت " بتقول ان فيه علاقه بين العمليه وجهات رسمية على مستوى رفيع زى وزاره العدل و مكتب دخليقات الفيدرالى (FBI) و وكالة المخابرات المركزيه (CIA) و البيت الأبيض. فنشر الصحفيين الموضوع فى الجريده فاتسع نطاق دخليق و شمل موظفين البيت الأبيض نفسه و طالبت لجنة دخليق من البيت الأبيض يسلمها الشرايط و تم تسليم الشريط بعد مماطلة و بعد ما حذف منه شويه مقاطع و قالو ان المقاطع تم حذفها بالخطأ, و عرقل ال(CIA) الحصول على مقاطع تانيه بحجة انها بتضر بالأمن القومى الأمريكى, و بعد مماطله تم اكتشاف محتويات الشرايط بالكامل.

فى 28 يناير 1974 اتُّهم الرئيس نيكسون بالكذب و فى مارس نفس السنة صدر الحكم الأخير ضد المتهمين واتهم نيكسون كمشارك فى الواقعة. و ابتدا الكونجرس يجهز لعزل نيكسون لكنه قدم استقالته قبل اصدار أمر بعزله فى 8 أغسطس 1974 و بقى أول رئيس بيستقيل فى تاريخ أمريكا. اتولى چيرالد فورد الرئاسة مكانه و أصدر عفو رئاسى عنه.

في سنة 2005 تم الكشف عن الشخص اللى سمى نفسه ب" ديب ثروت " و كشف دور نيكسون فى قضية التجسس واتضح انه كان " مارك وليام فلت " نائب مدير مكتب دخليقات الفيدرالى.

امريكا
البساتين (حى)

البساتين حى فى جنوب شرق القاهره فى مصر بتحده احياء المعادى من الشمال و دار السلام من الغرب و ااخليفه من الجنوب و المقطم من الشرق. البساتين منطقة شعبية بتعتبر من ازحم احياء القاهره. اتسمى الحى ده بإسم البساتين اكمن زمان و لغاية اواخر ستينات القرن العشرين كانت المنطقه منطقة ريفيه فيها زرع و جناين عايشه فيها عائلات استقرت هناك من زمن طويل. العائلات دى كانو بتشتغلو فى الزراعه و البنا و المناجم و تقطيع الحجاره من الجبال اللى حوالين المنطقه زى المقطم و عين الصيره و طره و حلوان.
 
البساتين زمان كانت متداره محلى بنظام العمديه فكان بيرأسها عمده لكن النظام ده اتلغى منها فى نهاية خمسينات القرن العشرين و اتعملت هناك نقطة بوليس كانت تبع قسم الخليفه لكن اتنقلت بعد كده تبعيتها لقسم المعادى و بعدين بقت ليها قسم خاص بيها هو قسم البساتين.

التركيبه السكانيه فى المنطقه ابتدت تتغير فى بداية سبعينات القرن العشرين بعد ما دخل المنطقه سكان من براها و حصلت موجة بنا على الاراضى الزراعيه اللى اختفت بالكامل. بتشتهر البساتين بقت مركز لمقاولين البنا فى مجال التشطيبات و بقت مشهوره بصناعة مواد البنا زى الطوب و الرخام و الجرانيت.

شوف باردوه 
احياء القاهره القديمه واصل اسمائها

احياء القاهره
عدم الانحياز

منظمة عدم الانحياز بتعتبر واحده من نتايج الحرب العالميه التانيه. و يعتبر جمال عبد الناصر و جواهرلال نيهرو و تيتو المؤسسين الحقيقيين للمنظمة و اللتى كانت بتطبئ افكارهم فى مواضيع عدم التدخل او الدخول فى حلف وارسو فى صف الاتحاد السوفيتى او حلف ناتو فى صف امريكا فى الحرب الباردة وانهم يبقوا على الحياد و لاينحازوا لصف احد ضد الاخر . اول مؤتمر للحركة كان فى بلجراد فى سنة 1961 و حضره ممثليين ال25 دولة الاعضاء وقتها , اما الان اعضاء المنظمة 120 دولة و 17 مراقب. اخر مؤتمر للحركة كان فى ايران فى مدينة طهران فى سنة 2011. رئيس المنظمة حسن روحاني.

منظمات
منظمات دوليه
تيتو

يوسيپ بروز تيتو ( Јосип Броз Тито  Josip Broz Tito) (مولود باسم: Josip Broz, 7 او 25 مايو 1892 — 4 مايو 1980) كان ثورى و رئيس يوجوسلاڤيا و الامين العام و بعدين رئيس لرابطه الشيوعيين فى يوجوسلاڤيا من سنة 1943 لحد وفاته. قاد حرب العصابات ضد المانيا النازيه فى الحرب العالمية الثانية فى بلده يوجوسلاڤيا. كان برتبة مشير و قائد الاعلى للجيش الشعبى اليوجوسلاڤى . مع ان تيتو يعتبر دكتاتور سياسته الاقتصاديه و الخارجيه كانت ناجحة جداً و كان واحد من مؤسسين حركة عدم الانحياز و اول امين عام ليها. كمان كان واحد من مؤسيين مكتب الاعلام الشيوعي.

بدايته 
اتولد فى كرواتيا شارك لاول مرة فى احتفال عيد العمال العالمى سنة 1910 , اتجند فى الجيش فى سنة 1913 , و اعتقلوه بتهمة الدعايه ضد الحرب العالميه الاولى و بعدين بعتوه عشان يحارب ضد الروس فى سنة 1915 و اتئسر بعد ما اتصاب فى الحرب و اخدوه هو و اسرى تانيين على روسيا. فضل فى المستشفى سنة كاملة بيتعالج و بعدين اخدوه على معسكر اعتقال الاسرى فى جبال الأورال, و هناك اختاروه المساجيين الاسرى عشان يبقى زعيم ليهم, و حصلت الثوره الروسيه و اقتحم مجموعة من العمال السجن عشان يحرروا اللى محبوسين فى السجون الامبراطوريه الروسيه اللى الثوار وقعوها , فطلع مع اللى طلعوا, بعد كدا انضم ل بلاشڤه الروس عشان يقوموا ب الثورة البلشڤيه و بسبب كدا اتمسك عشان دعمه للبلاشڤه بس هرب تانى. فى 1917 سنة اتجوز ”پيلاجييا بيلاسوڤا“ Pelagija Belousova, و سنة 1918 انضم للجيش الاحمر فى الحرب الاهليه الروسيه و انضم للحزب الشيوعى الروسى. فى سنة 1934 انتخبوه عضو فى المكتب السياسى للحزب الشيوعى اليوجوسلاڤى و بعد كدا بسنة بقى ممثل للحزب فى الشيوعى اليوجوسلاڤى فى الكومنترون و فضل سنة فى الاتحاد السوڤييتى و بعدين رجع فى سنة 1936 عشان يطهر الحزب من اللى شافهم منافقين و اعداء للشيوعيه.

وصوله للحكم 

بعد ما قامت الحرب العالميه التانيه اسس تيتو مجلس التحرير الوطنى اللى كانت مهمته انه يصد افكار النازيه و الفاشية و ليهم. و سنة 1943 عمل حكومة مؤقته, و بدئت تشجع اعمال مقاومه ضد المانيا النازيه و حلفئها, و بسبب كدا حولت المانيا النازيه انها تغتاله تلات مرات بس فشلوا, فى سنة 1945 عمل اتفقايه مع الاتحاد السوڤييتى بتسمح ليهم انهم يدخلوا بجيوشهم فى يوجوسلاڤيا عشان يصدوا النازيين و حلفئهم و يبقوا من الحلفا اللى بيحاربوهم, فى نفس السنه بعد ما الحرب خلصت بقى رئيس الوزراه و عمل دستور جديد و بنى جيش يوجوسلاڤى جديد, بقى من اكتر الجيوش فى اوربا قوه. اتعرف انه كان من اكبر الديكتاتورين الشيوعيين فى التاريخ, كان مش بيسمح بوجود حد بيعارضه.

سياسته الخارجيه 
كان تيتو هو و جمال عبد الناصر و جواهرلال نيهرو من دعاه عدم الانحياز و عملوا منظمة عدم الانحياز و كان شايف انهم يبقوا على الحياد و ميتدخلوش فى الحرب الباردة اللى كانت ما بين امريكا و الاتحاد السوڤييتى. بقت يوجوسلاڤيا الدوله الشيوعيه الوحيده اللى فى عالم اللى مش فى حلف وارسو.

مواليد 1892
وفيات 1980
شيوعيين
يوجوسلافيا
يوجوسلاڤيا

يوجوسلاڤيا (صيربى كرواتى: Jugoslavija; مقدونى: Југославија) كانت دوله ف اوروپا من سنة 1918 لسنة 1995.

مملكة يوجوسلاڤيا 
يوجوسلاڤيا كان الاسم الرسمى بتاعها مملكة يوجوسلاڤيا من سنة 1918 لسنة 1942.

جمهورية يوجوسلاڤيا الاشتراكيه الفيدراليه 
يوجوسلاڤيا كان الاسم الرسمى بتاعها جمهورية يوجوسلاڤيا الاشتراكيه الفيدراليه من سنة 1942 لسنة 1992 و كانت دولة اتحاديه اشتراكيه ماشيا بنظام الحزب الواحد كانت لغتها الرسميه كانت الصربوكرواتية والمقدونيه.اتعملت فى فى سنة 1943 فى نص التانى من الحرب العالميه التانيه, تيتو كان عمل اول حكومه مؤقته ليها و بعدين مسك الحكم فى سنة 1945. فضلت الدولة دى موجوده لحد ما اتفككت واتقسمت دول و اتلغت رسمى فى سنة 1992 بعد حروب داخليه كتيره. اتقسمت بعد كدا لكرواتيا و مقدونيا و سلوڤينيا و البوسنه و الهرسك و صيربيا.

 
بلاد اتلغت
اشتراكيه ديموقراطيه

الاشتراكيه الديموقراطيه او الديموقراطيه الاجتماعيه ( بالانجليزى social democracy) هى ايديولوجيا سياسيه ظهرت فى اوخر القرن التسعتاشر و بداية القرن العشرين على ايد مجموعه من انصار الماركسيه. بيؤمن الاشتراكيين الديموقراطين بأفكار من الليبراليه زى الحقوق المدنيه و نظام الديموقراطيه الليبراليه مع بقيه افكار الاشتراكيه. الاشتراكيه الديموقراطيه بتنادى بالتغيير السياسى التدريجى مش مرة وحده بفرض النظام على الناس اللى مش متعودين عليه و بترفض الاشتراكيه الثوريه و الثورات و الاحزاب السريه كوسيله لتغيير نظام الراسماليه او النظام الموجود فى البلد. الاشتراكيين الديموقراطين متفقين فى حاجات و مختلفين مع بعض فى حاجات و كل طرف بيحاول يطبق اللى شايفه صح او احسن. فيه ناس بتقول ان نظام الحكم فى الاتحاد السوفيتى لحد جوزيف ستالين كان متئثر بشويه افكار من الاشتراكيه الديموقراطيه بس مش كلها.

الفرق بين الليبراليه الاشتراكيه و الاشتراكيه الديموقراطيه 

مع ان فيه تشابه بين الايدلوجيتين بس الليبراليه الاشتراكيه بتعتبر تطوير من الفكر الليبرالى و متئثره جامد بافكار الليبراليه وفى نفس الوقت متئثره بافكار كارل ماركس الاشتراكيه بخصوص العداله الاجتماعيه. بعكس الاشتراكيه الديموقراطيه اللى بتعتبر تطوير من الفكر الاشتراكى و متئثره بافكار اشتراكيه صميمه بس فى نفس الوقت متئثره بافكار الليبراليه و بالذات الديموقراطيه الليبراليه و الحقوق المدنيه.

ديموقراطيه
اشتراكيه
ليبراليه
مصطلحات سياسيه
جامعه

الجامعه هى مؤسسة للتعليم العالى والأبحاث، بتدى شهادات اكاديميه لخريجيها و بتوفر للطلبه اللى فيها انهم يكملوا دراسه بعد التعليم الثانوى و الاساسى و فى اخر فترة التعليم الجامعى الخريج بياخد شهادة جامعيه. الجامعه المفروض ما تبقاش لكل الناس, عشان فى ناس استيعابها للتعليم ليه حد معين و و كمان عشان يبقى فيه تخصصات فى البلد تانيه غير خارجيين الجامعه ,اللى المفروض يبقوا مثقفيين, و يشاركو فى نهضة بلدهم. اقدم جامعه فى العالم هى جامعه القيروان و جامعه الازهر فى مصر. الجامعه بتدى شهادة البكالوريوس او الليسانس اللى الطالب بياخدها لما بيخلص فترة الدراسه الاساسيه , وكمان بتدى درجة الماجستير و الدكتوراه لما الطالب يكمل تعليمه و يعمل دراسات عليا و دبلومات عليا لما الطالب يعمل دراسه اكتر فى تخصص معين. الجامعات بتتطور و بتتجدد مع الزمن عشان تعلم طلبها كل حاجه جديده و زادت فى العالم كله و اتطورت جامد بعد انتشار التنوير و تطور العلم.

احسن عشر جامعات حول العالم حسب تصنيف QS البريطانى لسنة 2020  

جامعات
نظام الحزب الواحد

نظام الحزب الواحد هوا نظام سياسى بيتكون من حزب واحد بس هو اللى بيحكم و بيتحكم فى البلد. نظام الحزب الواحد بينقسم لجزئين:
 النوع الاول بيرفض تعدد الاحزاب و بيخلى فيه لجبارى حزب واحد بس هول اللى بيتحكم فى كل حاجه و ممنوع اى حاد يشتغل او يبقى ليه افكار سياسيه مش تابعه لافكار الحزب و اللى فى الحزب.
 النوع التانى بيبقى برضه حزب واحد بيتحكم فى البلد و فى كل حاجه بس حاطط شوية احزاب ضعيفه او منظر هو موافق عليها عشان ضامن انها مش حتقدر تنافسه, و حاططها عشان يقول ان فيه تعدد احزاب و ديموقراطيه عشان منظره ادام العالم. الدول اللى بتستخدم نظام الحزب الواحد بتبقى دول ديكتاتوريه و مفيهاش ديموقراطيه ولا فيها حرية التعبير.

امثلة للذين طبقوا نظام الحزب الواحد 
 جمال عبد الناصر فى جمهورية مصر و الجمهوريه العربيه المتحده
 هيتلر فى المانيا النازيه
 يوسيف ستالين فى الاتحاد السوڤييتى
 عمر البشير فى السودان
 تيتو فى يوجوسلاڤيا
 موسولينى فى ايطاليا
 انور السادات فى جمهورية مصر العربيه (بالممارسه)
 حسنى مبارك فى جمهورية مصر العربيه (بالممارسه)
 الحزب الاشتراكي فى جمهورية اليمن الديمقراطية الشعبية
 معمر القذافى فى ليبيا
 صدام حسين فى العراق

احزاب يقال انها تتبع نظام الحزب الواحد 
 الحزب الشيوعى السوڤييتى, اللى كان فى الاتحاد السوڤيتى
 الاتحاد الاشتراكى, اللى كان فى جمهورية مصر و الجمهوريه العربيه المتحده
 الحزب الوطنى الديموقراطى, فى جمهورية مصر العربيه (بالممارسه)
 الحزب الشيوعى اليوجوسلاڤى, اللى كان فى يوجوسلاڤيا
 حزب البعث العراقى, اللى كان فى العراق
 حزب البعث السورى, فى سوريا
 الحزب الشيوعى الكوبى, فى كوبا
 الحزب الشيوعى الڤييتنامى, ڤييتنام

مصطلحات سياسيه
فلسفه سياسيه
وجدى فرانسيس

وجدى البير فرانسيس (توفى الأربعاء, 12 أبريل 2017) مغنى غربى مصرى كون فرقة ( باند ) ليه بتى شاه سنة 1967 اللى كانت متخصصه فى الغنا و المزيكا الغربيه وكان المغنى الاساسى للفرقه وهو بيغنى لغاية دلوقت فى اماكن كتيره فى مصر

المغني الراحل وجدي فرانسيس أسس فرقة القطط الصغيرة Les Petits chats سنة 1967 بهدف تقديم الاغاني الغربية اللي انتشرت في الفترة دى وحققت نجاح كبير بين شباب جيل السبعينيات، وبعدها توقفت عن نشاطها الغنائي لفترة طويلة لاكن عادت علي ايديه مرة تانيه سنة 2010 بنفس النجاح اللي كانت قد حققته في الماضي.

شوف 
The music played

عازف مزيكا
مواليد 1937
وفيات 2017
موسيقيين مصريين
اقباط
حقوق مدنيه

الحقوق المدنيه هى الحمايه و المميزات اللى الفرد بياخدها من دولته و من حكومته بحكم القانون. الحقوق المدنيه بتعتبر من اهم افكار و مطالب الليبراليه و الليبرالين , الحقوق المدنيه بتختلف عن حقوق الانسان , الحقوق المدنيه دى حقوق لكل مواطن فى دولة معينه و كل مواطن معاه جنسية دولة اما حقوق الانسان فدى حقوق لكل البشر بياخدوها مهما كانت جنسيتهم او دولتهم.من اشهر اللى طالب بالحقوق دى الفيلسوف جون لوك اللى بيعتبر من اكبر مفكرين الليبرالين, جون لوك قال "ان من الطبيعى أن يكون للانسان حق فى الحياة والحريه والملكيه و لازم تتحول كل الحقوق دى لحقوق مدنيه بتحميها الدولة و الحكومه و القانون".

حقوق مدنيه للمواطن 
الحقوق المدنيه اللى المفروض تبقى من حق المواطن بتاع كل دولة غالبا بتتكب فى الدستور بتاع الدولة اللى البرلمان و الشعب موافق عليه و من الحقوق دى :
 الحق فى التظاهر السلمى
 الحق فى الاشتراك فى اى حزب سياسى او الترشح فى الانتخابات , بدون قيود او مشاكل
 الحق فى المطالبه بتغير القوانين اللى بتمنع الحريات و فيها تميز حد على حد
 الحق فى الخصوصيه
 الحق فى الحرية الشخصيه
 الحق فى حرية العقيده
 الحق التصويت فى الانتخابى
 الحق فى حرية التنقل
 الحق فى الحمايه المتساوية مع بقيه المواطنين مهما كان نفوذهم.
 الحق فى التعويض لو اتصاب من حد تانى
 الحق فى محاكمة عادله
 الحق فى وجود محامى يدافع عنه فى حالة اتهامه و تحقيق عادل و جزاء عادل

شوف كمان 
 مواطنه

 
حقوق
ليبراليه
فلسفه سياسيه
الجامعه الهاشميه

الجامعه الهاشميه هى جامعه حكوميه فى الاردن ، اتأسست سنة 1995 فى مدينة الزرقاء. بتتبع الجامعه نظام الساعات المعتمده فى الدراسه ، و لكل كليه فيها عدد ساعات محدده لازم الطالب يقضيها فى الدراسه عشان يقدر ياخد الشهاده العلميه.
فى الجامعه برنامج للدراسات العليا بيدى درجة الماچستير فى تخصصات كتيره.

فى الجامعه كمان نظام دراسه دولى بيسمح للطلبه المش اردنيين او الطلبه اللى ما جابوش درجات كافيه فى الثانويه بالالتحاق بيها.

مواقع الكترونية 
 موقع الجامعه الرسمى 

هاشمية
الاردن
امل دنقل

أمل دنقل شاعر مصرى كبير، ولد سنه 1940 فى اسره نوبيه فى قريه القلعه فى مركز قفط فى محافظه قنا فى صعيد مصر ، و مات يوم 21 سنه 1983 وكان عمره وقتها 43 سنه ، و زوجته هى الصحفيه المشهوره عبله الرويني .

ميلاده 
محمد أمل فهيم ابو القسام محارب دنقل اللى ولد سنه 1940 فى قريه القلعه مركز قفط قريب من مدينه قنا فى الصعيد، والده كان عالم فى الازهرو اثر فى شخصيه أمل دنقل و القصايد بتاعته.

هو اسمه أمل لأنه ولد فى نفس السنه التى أبوه اخذ فيها إجازه العالميه ( درجه علميه فى الازهر، فراح أبوه سماه كده علشان النجاح اللى هوه عمله ( وعلى فكره اسم أمل ده اسم للبنات فى مصر).

حياته 
أمل ساب البلد و سافر القاهره بعد ما خلص الثانويه بتاعته فى بلده قنا،و دخل كليه الاداب فى القاهرة، بس ماكانش بيروح الكليه من اول ما دخلها علشان كان بيشتغل.
أمل اشتغل بعد كده فى محكمه قنا و الجمارك بتاعت السويس و اسكندرية، و بعدين اشتغل فى منظمه التعاون الأفروأسيوي، بس فى كل مره كان بيسيب الشغل و ينشغل بكتابه الشعر. و زيه زي اى حد من الصعيد، أمل حس بصدمه اول ما راح القاهرة، و الصدمه دي أثرت فى شعره، خصوصاً فى القصايد الأولانيه بتاعته.

شوف كمان 
 كتاب كتبو بالعربى

مراجع 

مواليد 1940
وفيات 1983
شعرا مصريين
قوميين عرب
مرضى السرطان
قناويه
ناس من قفط
ايمانويل كانط

ايمانويل كانط او ايمانويل كانت (Immanuel Kant,  ) (1724 - 1804) كان فيلسوفاً من القرن التامن عشر.ولد فى بروسيا اللى تعرف حالياً(المانيا.يعتبر اخر فيلسوف اثر فى اوروبا الحديثة من خلال التسلسل الكلاسيكى لنظرية المعرفه اللى بدأت فى عصر التنوير الذي بدأ ايضاً بمفكريين و فلاسفة مثل جون لوك و ديفيد هيوم و فولتير وخلص كانت. كانط نشر اعمال مهمه عن نظرية المعرفه و حاجات متعلقه بالدين و التاريخ و القانون,من اشهر اعماله هو كتابه نقد العقل المجرد الذى هو عباره عن بحث عن محدوديات و بنية العقل نفسه. كانط كانط ينضر الى ان فلسفته وجد حل وسط ما بين الفلاسفه المؤمنين ب العقلانيه و التجريبيه. الفلاسفه التجريبيين زى جون لوك و ديفيد هيوم, كانو يظنون ان المعرفه تأتي عن طريق التجربه وحدها, و لكن الفلاسفه العقلانيين مثل رينيه ديكارت و افلاطون, يرون ان العقل هو الذى يقدر أن يدل الواحد للمعرفه لوحده, مع ان الطرفين اتفقوا ان استخدام العقل بدون تجرببة او تنفيذ يعتبر وهم. افكار و فلسفة كانط اثرت فى المانيا وهو عايش ولا زالت مؤثره لحد دلوقتى و فلاسفه مثل هجيل صححوا و طوروا افكار و فلسفة كانط. كانط كان من المؤمنيين بالتنوير و كاتب اشهر شرح للتنوير باسم ايه هو التنوير.

التنوير 
كانط بيعتبر اخر فيلسوف من فلاسفه عصر التنوير, و كتب اشهر شرح للتنوير لما أجاب على سؤال ما هو التنوير و اجابته كانت "ان التنوير هو خروج الانسان من مرحلة القصور العقلى و بلوغه سن الرشد العقلى, و قصده بالقصور العلقى ان الانسان يتبع الناس التانيه و كلامهم و يردده وممكنأن يحارب وهو لم يفهمه و انه قبل كل صغيره او كبيره يذهب يسئل حد سؤاء كان راجل دين او سياسى و انه لم بيقدر فى التفكير او ياخد قرار من غير ما يتئثر بكلامالناس و افكارهم التانيه وهولملا يفهمها," كانط رفض كلام الناس الذى كانوا يقولون عن ان التنوير ضد الدين او عكسه و ان لا يمكن لاحد ان يبقى تنويرى و متدين فى نفس الوقت, كانط راى ان حدود العقل تبدا بحدود الايمان و ان الايمان يحدد العقل و الايمان بدون عقل لايبقى ايمان, و حذر الناس ان لا يسمعوا ولا يرددوا كلام رجال الدين بدون تفكير او تغير مثل مايفهمون هم و الاخد بالتحريمات بدون اى تفكير و تنفيذ كلام الذي فى السلطه بدون مناقشه و كلامه ..هذا هو الصحيح. قال كانط لو الناس عملت الحاجتين و هؤلاء لن يتقدموا ابدا و لن يتحسن وضعهم. كانط لخص كلامه عن شرح التنوير بقوله "فلتكن شجاع و لتشغل عقلك..هذاهو العنوان و المفتاح التنوير" قال كمان ان الانسان الجبان و الكسول هم يقصدون ان يبقوا فى سبات عقلى مدى الحياة مع ان الله اعطى للانسان عقلا لكي يستخدمه , لكن هؤلاء الناس تجلس و تسال رجال الدين عن كل الاشياء ففي الحياة لايوجد شئ يستحق البحث لاجله, و يسمعوا كلام اشخاص تتكلم.

مراجع 

مواليد 1724
وفيات 1804
فلاسفه المان
لاادريين
اسماعيل الحكيم

اسماعيل الحكيم مغنى مصرى بيغنى غربى كون فرقة ( باند ) البلاك كوتس The Black Coats سنة 1968 اللى كانت متخصصه فى الغنا و المزيكا الغربيه وكان المغنى الاساسى للفرقه
واتوقفت الفرقة بعد وفاة مؤسسها اسماعيل الحكيم سنة 1978

وهو ابن الكاتب المصري الكبير توفيق الحكيم

موسيقيين مصريين
ديفيد روبرتس

ديفيد روبرتس David Roberts  (ادنبره، اسكتلندا، 24 اكتوبر 1796 - 25 نوفمبر 1865، فنان و رسام اسكوتلندى اشتهر برسم معالم مصر و اثارها و مدنها و قراها بعد ما عمل رحله لف فيها فى بلاد الشرق من سنة 1838 لسنة 1839.

اتعلم روبرتس رسم اللوحات الزيتيه سنة 1820 وبعدها بسنتين راح على لندن و اشتغل فى تصميمات و تلوين المسارح لغاية ما اتفرغ للرسم سنة 1829 و بعدها بسنتين انتخبوه رئيس لجمعية الفنانين البريطانيين.

السفر لمصر 
وصل روبرتس اسكندرية سنة 1838 و استقبله محمد على باشا فى سرايته فى اسكندرية فى 16 مايو 1839 وبعدين اخد مركب نيلى و راح على القاهره و منها راح على سينا و عداها و زار البتراء و الخليل و القدس و بعدين كمل رحلته و زار نابلس و الناصره و طبريه و غيرها لغاية ما وصل لبنان و من هناك سافر على لندن فى شهر مايو سنة 1839.

لمدة عشر سنين بعد رجوعه من الشرق نشر 247 من رسوماته فى ست مجلدات هى "مصر" و "النوبه" و "الأراضى المقدسه" و "أدوم" و "سوريا" و "الصحارى العربيه". الاعمال دى نشرتها دار نشر "إف جي موون" فى لندن من 1842 ل 1849.

من بين لوحاته فيه كذا لوحه بتصور معالم مصر زى "قناطر على النيل"، و "جامع الغورى"، و "باب زويله"، و "مقياس النيل فى جزيرة الروضه"، و "شجرة العيله المقدسه"، و "قصر محمد على"، و "مسله فى الاقصر"، و معبد الكرنك، و "معبد ايزيس فى اسوان"، و "معبد ابو سمبل"، و "منظر پانوراماى لابو الهول و الاهرامات وراه". و رسم لوحات تانيه لـپيترا و معبد بعلبك.

روبرتس عمل رحلات تانيه ل اسبانيا و رسم كاتدرائية سيفييا، و سافر طنجه و ايطاليا (1851-1853) و رسم قصر الدوقيه فى ڤينيسيا و رسم مناظر داخليه من كنيسة القديس بطرس فى الڤاتيكان فى روما.

ابنه ديفيد روبرتس جونيور، طلع هو كمان فنان و رسام بألوان المايّه.

شوف كمان 
 25 لوحة للمستشرق البريطاني ديفيد روبرتس تجسد رحلاته الى الشرق 
 رحلة رسام اسكتلندي عبر الشرق

شويه من اعماله 

مواليد 1796
وفيات 1865
رسامين اسكوتلانديين
شجرة العيله المقدسه

شجرة العيله المقدسه او " شجرة العدرا " ، هى شجره قديمه فى المطريه فى القاهره فى مصر بيعتقد ناس انها شجره قعدت تحتها العيله المقدسه ( مريم و يوسف النجار و المسيح و هو لسه طفل ) اللى بيتقال انها راحت مصر. و بتقول القصه ان العيله دخلت المنطقه اللى فيها جنوب القاهره دلوقتى و عدت النيل لضفته الشرقيه و راحت على المطريه و عين شمس. و بيتقال ان فى الزمن ده كانت عين شمس بيسكنها عدد كبير من اليهود و ان كان ليهم معبد اسمه معبد اونايس. و بتقول القصه ان هناك فى المطريه قعدت العيله المقدسه تحت الشجره دى اللى بيسموها " شجرة مريم " ، و بيحكو ان المسيح طلع هناك عين مايه غسلت فيها امه العدرا هدومه فيها و دلقت من ماية الغسيل شويه على الارض فطلع فى الحته اللى جت فيها المايه نبات عطرى ريحته حلوه بيقولو انه نبات البلسم اللى بيستعملوه فى صنع الپارفانات.
 
و من ضمن القصص اللى بتتحكى ان عساكر فرانسويه فى جيش كليبر اللى ناب عن نابليون بونابرت فى قيادة قوات الحمله الفرنساويه بعد ما غلبو عسكر الترك فى عين شمس زارو الشجره و كتبو اساميهم على فروعها بسيوفهم و حرابهم فخفت عيون عدد منهم من الرمد بعد ما غسلو عيونهم بمية البير و غيرهم خفو من امراض تانيه و انهم سجلو شكرهم للرب على البركه اللى اخدوها من " شجرة مريم ".
 
اتبنت فى المطريه كنيسه بإسم العدرا مريم لسه مشهوره و بيزوروها الناس مصريين و خواجات عشان يتباركو بماية البير اللى بيقولو ان المسيح هو اللى طلعها بنفسه.

لكن بيتقال ان شجرة مريم الاصليه كبرت و ضعفت و وقعت و ماتت سنة 1656 و ان كهنه فرنسيسكان لمو الفروع و الأغصان. و ان الشجره الموجوده دلوقتى طلعت من جذور الشجره الاصليه و هى من سنة 1672. مصلحة الاثار المصريه بنت حوالين الشجره سور حديد بإعتبارها مزار سياحى.

شوف 
رحلة العيله المقدسه لمصر

آثار القاهرة
معالم القاهرة
معالم مصر القبطية
اثار قبطيه
المطريه

المطرية حى من احياء شرق القاهرة فيه شجرة العيله المقدسه او " شجرة العدرا " ومسلة الملك سنوسرت التالت المعروفه باسم "مسلة المطريه" هيا الآثر الوحيد الباقى من معالم مدينة (اون) او هليوبوليس.

المطريه فى الاصل قريه مصريه قديمه ذكر ياقوت فى معجم البلدان ان بيتزرع فيها شجر البلسان و بيستخرج منه نوع من الدهن الطبى ، و ذكرها ابن جيعان فى كتاب التحفه السنيه بإنها من ضواحى مدينة مصر ، و ذكر المقريزى فى الخطط المقريزيه ان اسمها " منية مطر ".

المطريه دلوقتى ضاحيه فى شمال شرق القاهره. كان فى نواحى المطريه مدينة عين شمس القديمه اللى اسمها بالمصرى القديم " آن " او "رع " يعنى الشمس ، و بالعبرى " اون " = "عون " و باليونانى هليوبوليس يعنى مدينة الشمس. المدينه دى اندثرت و مافضلش من اثارها غير مسله من مسلتين كان حطهم الملك سانوسريت الاول ( سيزوستريس ) على الباب الكبير لمعبد المدينه. المسله التانيه وقعت سنة 1190.

فى المطريه فيه جنينه قديمه اسمها جنينة البلسم فيها شجر و بير ، و بيقولوا انها من آثار الست مريم العدرا لما راحت مصر مع ابنها المسيح. الشجره دى لسه موجوده لغاية النهارده و معروفه باسم " شجرة العدرا " و بيتبارك بيها المسيحيين.

لينكات برانيه

سبب التسميه 
• بيرجع سبب التسميه الى الإسم اللاتيني "Mattar" واللي معناه الأم نسبه للسيده العذراء وشجرتها المشهوره بالحي ، وبعد كده اتحرفت الى المطريه بعد الفتح الاسلامي زي ماقالها ابن ياقوت.

مشاهير الحى

شوف باردوه 
احياء القاهره القديمه واصل اسمائها

مصادر 

القاهرة
احياء القاهره
مزمار القرب

مزمار القرب اله موسيقيه قديمه اصلها مصرى و مشهوره دلوقتى فى اسكوتلاندا. عرفها الهنود من زمن بعيد ، و بتتسمى الاله دى مزمار القرب لانها عباره عن مزمار متصل بقربه بتتملى بالهوا عشان يساعد غلى استمرار الاصوات الطالعه من المزمار من غير اى جهد بيعمله المزمراتى. القربه بتتشال على الكتف بعد ما بتتملى بالهوا و بعدين بينفخ فيها المزمراتى من جانب قريب من المزمار ، و مع تبديل صوابع العازف على خرام المزمار بتطلع الانغام. استعمالها فى العاده مقصور على المزيكا الشعبيه و فى الفرق العسكريه.

صور 

الات مزيكا
الات مزيكا من اصل مصرى
مزيكا
الات موسيقيه
مبادرة حوض النيل

مبادرة حوض النيل عباره عن مشاركه بين دول النيل ابتدت رسمى فى شهر فبراير سنة 1999, بتحاول تطوير نهر النيل بطريقة تعاونية و تقاسم المنافع الاجتماعية والاقتصادية الكبيرة ، وتعزيز السلام و الامن الاقليمى.

مبادرة حوض النيل ابتداها رسمى فى شهر فبراير سنة 1999 وزراء الميه بتوع الدول التسعه اللى بتشترك فى نهر النيل : مصر , السودان , اثيوبيا , اوجاندا , كينيا , تنزانيا بوروندى ، رواندا ، و جمهورية الكونجو الديمقراطية ، و اريتريا

مصادر 

اتفاقيات و معاهدات
صلح الرمله

صلح الرمله اتفاقية سلام وقعت بين صلاح الدين الأيوبي و ريتشارد قلب الأسد يوم 2 سبتمبر 1192. انتهت بيها الحمله الصليبيه التالته و حالة الحرب بين الصليبيين و صلاح الدين.

وقعت الاتفاقيه بعد مفاوضات مضنيه عملها الملك العادل اخو صلاح الدين الأيوبى بالنيابه عنه و وقعها امرا من الطرفين ، و دخل فيها امرا طرابلس و انطاكيا ، ادت للصليبيين المدن الساحليه من عكا ليافا و ادتهم حق زيارة الاماكن المقدسه مقابل عسقلان ، بعد تخريبها ، تكون فى يد صلاح الدين مع كل المدن اللى فى جنوبها. عسقلان كانت مهمه جداً بالنسبه لصلاح الدين لانها كانت على الطريق اللى بتعدى عليه الامدادات العسكريه اللى تأتيه من مصر.

بعد توقيع الاتفاقيه ذهب الجنود الصليبيه مباشرة من غير سلاح على القدس لكي تصلي و أكرمهم صلاح الدين كرم كبير. ريتشارد نفسه ما راحش و رفض انه يدى العساكر الفرانسويه پاسپورتات عشان يدخلوا بيها القدس.

صلاح الدين وافق على تعيين قسسه لاتين فى القدس و بيت لحم و الناصره ، و ده خلى البيزنطيين فى قسطنطينيه يفتكروا ان ريتشارد بالمعاهده دى بيحاول يحول القدس لمدينه لاتينيه ، فبعت امبراطورهم ايزاك انجيلوس وفد قابل صلاح الدين ، و طلب منه انه يدى الكنايس الارتودوكسيه للمسيحيين الارتودوكس ، زى ما كان الحال أيام الفاطميين ، لكن صلاح الدين رفض و فهمهم انه مش حا يسمح لأى كنيسه بالسيطره على القدس ، و انه حايشرف على الكل. و رفض كمان طلب من ملكة چورچيا بشرا صليب الصلبوت بـ 200.000 دينار .

بعد توقيع الاتفاقيه راح ريتشارد على عكا و سدد الديون اللى كانت عليه ، و فى يوم 9 اكتوبر 1192 ركب المركب و رجع اوروبا بعد ما قعد يحارب فى الشرق ستاشر شهر . ، و بكده انتهت الحمله الصليبيه التالته اللى اتجمعت فيها جيوش امم كتيره و اتقتل فيها الالاف ، و اللى كان من نتايجها ان ساحل فلسطين من صور ليافا بقى فى ايد الصليبيين رسمياً بمعاهده ، و ده كان ميلاد جديد لمملكة الصليبيين فى شرق البحر المتوسط ، لكن رغم كده ، مع ان مملكة الصليبيين دى كان اسمها مملكة بيت المقدس ، و ملكها لقبه ملك اورشليم ، بيت المقدس نفسها ما كانتش فى ايد الصليبيين 

وشكراالتبالكمدجح\

ارجو ان تعجبكم

فهرست وملحوظات

مراجع 
 ابن واصل، مفرج القلوب فى أخبار بني أيوب ( 5 مجلدات )، دار الفكر العربي، القاهرة.
 بسام العسلى : الايام الحاسمة فى الحروب الصليبية ، دار النفائس ، بيروت 1987.
 بهاء الدين بن شداد : النوادر السلطانية و المحاسن اليوسفية ، تحقيق جمال الدين الشيال، مكتبة الخانجى، القاهرة 1994.
 المقريزى : السلوك لمعرفة دول الملوك ( 8 اجزاء)، دار الكتب, القاهرة 1996.
 جمال الدين الشيال (استاذ التاريخ الاسلامي): تاريخ مصر الاسلامية، دار المعارف، القاهرة 1961.
 (ستيفين رونسيمان) Runciman, Steven, A history of the Crusades 3. Penguin Books, 2002

اتفاقيات و معاهدات
حروب صليبيه
احداث 1192
ايه هو التنوير

ايه هو التنوير ؟ هى مقاله كتبها ايمانويل كانط بعد ما القسيس يوهان فريدريش زولنير سأله ايه هو التنوير ؟ فحدد كانط مفهوم التنوير بانه : خروج الانسان من حالة عدم استخدام عقله الا لما حد تانى يوجهه و يديله امر عشان يشغل مخه ، و ان الانسان ده بيعتمد على ناس تانيه زى رجال دين و قاده و سياسيين انهم يفكروله و يقولوله كلام و هو يصدقه و يفضل يكرره من غير ما هو فاهم او مقتنع بيه. كانط كان شايف ان الناس بتعمل كدا بسبب حاجتين :

 دول يا كسلانيين ، بيكسلوا يفكروا و يشغلوا مخهم و معتمدين على كلام الناس التانيه اللى بتقول لهم معلومات وهما مش فاهميين.
 يا اما جبنا ، مقتنعيين او حد قانعهم بإنهم لو شغلوا عقلهم ممكن يئذوا نفسهم او انهم يكفروا او يخرجوا على الدين.

كل دا بيخلى الانسان عبد بيتحكم فيه الناس اللى بتفكر ليه و بتمنعه انه يفكر لنفسه . كانط كان مؤيد للى عملته الثوره الفرنسيه من حيث انها سمحت للناس و خلتهم يشغلو عقولهم ويحرروا نفسهم من استبداد و سيطره رجال الدين و القاده و السياسيين على عقولهم و تحريم عليهم عيشيتهم و منعهم من المناقشه و ظلمهم. بس كانط كان شايف ان احسن حاجه لاصلاح عقل البنى ادم من غير ثورات ممكن يكون بس بالتربيه العقليه و النقديه ، فلو الانسان اتربى على كدا مش حيسمح لحد انه يسيطر على عقله و يفكر له ، و مصيره مش حيبقى مرتبط بحاله حكومه معينه ، و بغض النظر عن ان يكون موجود فى البلد وقتها اولى امر محترمين بيدوه حقوقه ولا لاء. كانط كان شايف ان الحريه حاجه اساسيه للتنوير ، حرية استخدام عقلك و انك تشوف وضعك الحالى دا كويس ولا لاء؟...و لو مش كويس تقدر تغيره ازاى؟...و مين المسئول على الحاله اللى انتا فيها. كل دى اسئله و ردود ممكن تطلع بيها لما تستخدم عقلك. ايمانويل كانط قال ان شعار التنوير هو “اتجرأ عشان تعرف و شغل عقلك ، بالاتينى Sapere aude , بالانجليزى : Dare to know

فلسفه
التنوير
كيليكيا

كيليكيا Cilicia : اقليم قديم فى جنوب شرق اسيا الصغرى بين البحر المتوسط و جبال طوروس. خضع الاقليم للاشوريين و الفرس و ضمه اسكندر الاكبر لامبراطوريته ، و بعد وفاته اتنازع عليه البطالمه فى مصر و السلوقيين فى اسيا ، و بعدين ضمه پومپى سنة 67 - 66 ق.م. فى سنة 1080 كون الارمن فيه دوله اتعرفت باسم مملكة كيليكيا الارمنيه او مملكة ارمينيا الصغرى. استولى عليه الترك سنة 1375.

تاريخ اليونان
للامبراطوريه الرومانيه
اسيا
مناطق العالم
توركيا
يساريه

اليساريه Left-wing politics  مصطلح سياسى بيعبر عن تيار فكرى و سياسى بيبتدى من الليبراليه بفروعها المختلفه خصوصا الليبراليه اشتراكيه و منها للاشتراكيه بفروعها المختلفه زى الاشتراكيه ديموقراطيه و توصل للتيارات اللى بتتسمى اقصى اليسار زى الشيوعيه و الاناركيه, . اصل الموضوع بدا مع الثوره الفرنسيه وقتها كان فى البرلمان الفرنسى رجال الدين و النبلا الارستقراطيين كانو بيعدوا على يمين الملك لويس الستاشر و النواب الليبراليين اللى بيمثلوا الشعب و اللى بيدفعوا عن حقوقه بيقعدوا على الشمال (اليسار), وقتها حصل اضرابات و مطالبات من النواب الليبراليين اللى اعلنوا انهم الممثلين الحقيقيين للشعب و انهم الاعضاء اللى الشعب انتخبهم و قتها بدئت الاحداث اللى اتعرفت باسم الثوره الفرنسيه.مصطلح اليساريه اتغير كتير من اول ما ظهر فى فرنسا عشان يوصف التيار المعارض لالاريستقراطيه و تدخل رجال الدين فى السياسه و تحكمهم فى الناس, دلوقتى مفيش تعريف الكل متفق عليه يوضح مين اللى بيتوصف باليسارى او اليمينى, بس بيتوصف بيه دلوقتى الليبراللين بمدارسها الكتيره و الاشتراكيين و ممكن الشيوعيين و الاناركيه بس ساعات اليساريين بيرفضوا ضم الشيوعيين ليهم عشان نظامهم الشمولى و تحكمهم فى كل حاجه و للاناركيين عشان شايفينهم فوضاويين.

اشهر مطالب و افكار اليسار السياسى 
 المطالبه بالمساوه بين المواطنين و حرية التعبير و الحقوق مدنيه و حقوق الانسان و الحريات مدنيه و حرية الفرد انه يعمل اللى هو عايزه طلما مش بيضر غيره و عدم تدخل جهة فى الاقتصاد او فى حياة الفرد الشخصيه (من افكار الليبراليه)
 حكومه و دولة مدنيه (من افكار الليبراليه)
 حكومه مركزيه (شيوعيه و اشتراكيه)
 الحكومه لازم تبقى علمانيه و ما تفرقش او تنحاز فى صف دين من اديان المواطنين بتوعها, تعامل المواطنين بنفس الطريقه باختلاف دينهم. (متفق عليها من كل جهات اليسار السياسى و العلمانيه)
 الانتماء للمجتمع و للبلد اللى انت فيها.
 التطور و التغير مع الزمن و الوقت حسب اللى بيحصل فى العلم و الدنيا و منفضلش متمسكيين بالقديم و باللى كانو بيعملوه زمان. (من افكار الليبراليه)
 العداله الاجتماعيه (من افكار الاشتراكيه و الشيوعيه و الليبراليه الاشتراكيه)
 ان القانون هو اللى بيحدد ثقافه و الحدود اللى المجتمع ماشى بيها و بيعتمدش على تقاليد المجتمع فى تنفيذ الاحكام. (من افكار الليبراليه)
 اليساريه بتحاول تجيب حقها بالدبلوماسيه و السياسه بعكس اليمين اللى ساعات بيشجع الحل العسكرى و العنف عشان ينفذ اللى عايزه.(من افكار الليبراليه و مدارس من الاشتراكيه)

مصطلحات سياسيه
سياسه
فلسفه سياسيه
نشيد السوفييت

النشيد الوطنى السوڤييت ( Гимн Советского Союза, Gimn Sovyetskogo Soyuza) كان النشيد الوطنى بتاع الاتحاد السوڤييتى من 15 مارس 1944 بعد ما بطلوا استخدام نشيد الامميه كنشيد وطنى. النشيد كلمات سيرجى ميخالكوڤ و جابريل الريجستان و توزيع ألكسندر ألكسندروڤ. فضل النشيد هو النشيد الوطنى لحد ما تم تفكيك الاتحاد السوڤييتى, كان فى النشيد اسم ''چوزيف ستالين بس اتشال من النشيد اول ما مات على طول, و كانوا بيعزفوا النشيد من غير كلام لحد سنة 1977 لما شالو رسمى سيرة چوزيف ستالين من النشيد.

كلام النشيد 

اناشيد وطنيه
الاتحاد السوفييتى
تاريخ الاتحاد السوفييتى
شيوعيه
الحزب الشيوعى السوفييتى

الحزب الشيوعى السوڤييتى ( Коммунистическая партия Советского Союза, Kommunisticheskaya partiya Sovetskogo Soyuza;  КПСС, KPSS) (الحزب البلشاڤى) ظهر بعد انقسام حزب الشغل الاشتراكى الديموقراطى الروسى, كان الحزب الحاكم فى الاتحاد السوڤييتى اللى اتعمل من بعد لثوره البلشڤيه فى سنة 1917 اللى عملها ڤلاديمير لينين رئيس و مئسس الحزب. الحزب اتئسس و اتعرف بالحزب البلشڤى (1903–1918) و بعدين اتغير اسمه للحزب الشيوعى الروسى (1918–1925) و فى الاخر اتغير للحزب الشيوعى السوڤييتى (1925–1991). الحزب ماشى حسب ايديولوچيا الاشتراكيه و الماركسيه و الماركسيه-لينينيه و الشيوعيه اللى هو شارك فى تئسيسها, الحزب بيتصنف على انه من اقصى اليسار.

رؤساء الحزب 

 ڤلاديمير الييتش اليانوف (لينين)
 جوزيف فيساريونوفيتش دجوغاشفيلى (جوزيف ستالين) (السكرتير العام)
 نيكيتا سيرغيفيتش خروشوف (سكرتير اول)
 ليونيد الييتش بريجنيف
 يورى فلاديميروفيتش أندروبوڤ
 قسطنطين استينوفيتش تشرنينكو
 ميخائيل سيرغييفيتش جورباتشوڤ

تاريخ الاتحاد السوفييتى
احزاب شيوعيه
ابو يزيد البسطامى

ابو يزيد طيفور بن شرشوان البسطامى فى الفارسى معرف بـ " بایزید بسطامی " ، اتلقب بـ " سلطان العارفين " ( اتوفى 877م ) ، صوفى فارسى صاحب الطريقه " الطيفوريه ". اتملت كتب التصوف بكلامه عن المحبه و المعرفه و الفنا. ملك عليه حب الله نفسه لغاية ما غاب و فنى عن نفسه و دام سكره بالحب ده اللى عبر عنه بكلام اعتبره البعض جاوز بيه الحدود و اتسمى " شطحات ". لكن حياته الخاصه ممكن تدل على انه ما قالش " الشطحات " دى، و مذهبه فى الفنا ممكن يفسر الكتير من الشطحات اللى منها قوله : " سبحانى ما أعظم شأنى ".

مصادر 

صوفيين
صوفيه
اسلام
صوفيين فرس
وفيات 877
معبد عدلى

معبد عدلى او شعار هاشامايم بال(عبرى) בית כנסת שער השמיים ، هو معبد يهودى فى القاهره فى مصر. اسمه عدلى لانه فى شارع عدلى و اسمه بالعبرى معناه "بوابة السما" او "بوابة الجنه"، و اتعرف كمان باسم "معبد الاسماعيليه".

تاريخ المعبد 
شيدته عيلة موصيري وتانيين من سنة 1903 الى 1905، واتحد سنة 1981 باسهامات من المليونير اليهودي نسيم جاعون، و"اتحاد السفارديم العالمي".
و تذخر مكتبته بنوادر المخطوطات اللي جمعت من الكنس اليهودية المصرية المغلقة، وسميت : مكتبة التراث اليهودي، وافتتحها شيمون بيريز سنة 1990.
وتم تجميع حوالى 75 ألف كتابا ومخطوطة كانت ساءت حالتها، وتم أرشفتها وترتيبها وضمها للمكتبة، ويعتبر الكنيس مزارا سياحيا.

كان من أواخر الحاخامات فى ده الكنيس حاييم ناحوم وفي 2008 احتفل بالذكرى المئوية لتأسيس الكنيس.

يهود مصريين
معالم القاهرة
القاهره
اثار مصر
يهوديه
آثار القاهرة
مبانى القاهرة
معابد
معابد يهوديه
كنيس
معبد بن عزرا

معبد بن عزرا ( בית כנסת בן עזרא) هو معبد من المعابد اليهوديه المصريه. موجود فى منطقة الفسطاط فى حى مصر القديمة. بيعتبر واحد من اكبر و اهم المعابد اليهوديه اللى فى مصر. فيه مكتبه فيها وثايق مجموعه كتب مهمه اللى بتارخ لتاريخ اليهود فى مصر.

المعبد فى الاصل كان كنيسه اسمها "كنيسه الشماعين" بس باعتها الكنيسه الارتودوكسيه للطايفه اليهوديه، بعدين المعبد اتسمى على اسم عزرا اللى بيعتبر واحد من احبار اليهود المهمين، كمان ساعات بيتسمى معبد الشوام، و فيه ناس بيسموه "معبد الجنيزا" لان فى سنة 1890 اتلاقت فيه مجموعه وثايق معروفه باسم جنيزا.

وقد استخدمت المعبد على مر التاريخ غالبية طوائف اليهود فى مصر، فاستخدمه اليهود العراقيين، وهم اليهود القرائين واليهود الشاميين، والأشكناز والسفرديم، وانتهى به الحال كمعبد لليهود الربانيين بعد انتقال طائفة اليهود القرائين الى القاهرة فى العصر الفاطمي وهم اللى بيتكلمو العربية كلغتهم الأصلية.

القاهره
اثار مصر
يهوديه
معالم القاهرة
يهود مصريين
معابد
معابد يهوديه
كنيس
باب الفتوح

باب الفتوح هوه باب من ابواب سور القاهرة ، بناه جوهر الصقلى سنة 1087 و جدده الامير بدر الجمالى فحطه فى مكانه فى مدخل شارع المعز لدين الله جنب جامع الحاكم بأمر الله. فى الاصل لما بناه جوهر الصقلى كان فى شارع باب الفتوح جنب ناصية حارة " بين السيارج " ، لكن لما جدد بدر الجمالى سور القاهره سنة 1087 بنى باب النصر و باب الفتوح فى اماكنهم الحاليه ، و ربطهم ببعض بسور بيوصلهم لبعض بسراديب. باب الفتوح بيتكون من برجين مدورين بيتوسطهم المدخل ، و على جناب البرجين فيه طاقتين واسعين.

شوف كمان 
 ليستة بوابات المدن
 الدوله الفاطميه فى مصر
 ابواب القاهره
 باب زويله

لينكات

مصادر 

بوابة مدينه
معالم القاهرة
فاطميين
تاريخ مصر
ابواب و اسوار القاهره
آثار القاهرة
القاهرة
تاريخ مصر العمرانى
الدوله الفاطميه
جيستابو

الجيستاپو (Gestapo,   ; كلمه مختصره لـ Geheime ,Staatspolizei بوليس الدوله السرى) اسسه النازى هيرمان جورينج فى 26 ابريل 1933 بعد سيطرة ادولف هتلر على الحكم فى المانيا النازيه فى مارس 1933. اختار جورينج ظباط بوليس محترفين لتنظيم الجهاز اللى كان هدفه حماية نظام الحكم النازى و كان مسئول عن عمليات اغتيال و تدمير واسعه تمت فى فترة حكم النازى لالمانيا.

اتغيرت القوانين الالمانيه اللى كانت بتحمى الحقوق المدنيه و الحريات المدنيه عشان يتسمح للجيستاپو بالتحرك براحته و تنفيذ عملياته الاجراميه بحريه من غير مساءله قانونيه ، و ادته حرية حبس الافراد من غير دعاوى قضائيه. و اتحطت ماده تعفى الجيستاپو من المثول قدام المحاكم ، و بكده المواطنين ضاع منهم حق توصيل شكاويهم للقضاء. الشخص اللى كان الجيستاپو بيحجزه كان بيجبر بالتعذيب على مضى ورقه بتخول للجيستاپو احتجازه.

فى وقت الحرب العالميه التانيه وصل عدد اللى بيشتغلو فى الجيستابو 45 الف واحد، و بعد الحرب و هزيمة المانيا محاكم نوريمبرج ادانت جهاز الجيستاپو بجرايم فظيعه ارتكبها ضد البشريه.

جورينبرج كان مهندس الاباده الجماعيه للمدنيين اللى خطتها اتعرفت بإسم " الحل الاخير " و كان بيتم بيها ترحيل المدنيين بالاجبار لمعسكرات شغل و بتم ابادتهم. محكمة نورنبيرج حكمت على جورينج بالاعدام فى ابريل 1945 لكن قبل ما يتم تنفيذ حكم الاعدام بيوم انتحر بالسم فى 15 اكتوبر 1946.

شوف كمان 
 المانيا النازيه
 وحدات النخبه النازيه (س.س)
 شباب هيتلر
 هيتلر
 هولوكوست

مصادر 

المانيا النازيه
نازيه
قهر
ادينو بجرايم ضد البشريه
احداث 1933
هيرمان جورينج

هيرمان جورينج Hermann Göring ، ( روزنهايم ، بافاريا ، المانيا ، 12 يناير 1893 - 15 اكتوبر 1946 ) نازى المانى مؤسس جهاز الجيستاپو فى المانيا النازيه فى 26 ابريل سنة 1933 لحماية النظام النازى اللى كان بيحكم المانيا بزعامة ادولف هتلر. ارتكب الجهاز جرايم فظيعه فى حق المدنيين ، جورينج كان كمان مهندس الاباده الجماعيه للمدنيين فى معسكرات النازى.

فى وقت الحرب العالميه الاولى كان جندى فى فرقة مشاة و اصابه مرض احتار الدكاتره فيه فاتسرح من الجيش و اشتغل ملاحظ أرضى لحركة الطيران العسكرى و اتدرب على الطيران و اخد رتبة طيار سنة 1915. و فى سنة 1916 اسقطت طيارته لكن نجى و اتعافى و عاد للطيران مرة اخرى ، و فى سنة 1922 انضم لحزب العمال الاشتراكى الوطنى و تدرج فى عدة مناصب فى المانيا فى فترة الرايخ التالت فعين وزير للاقتصاد و فى سنة 1935 عين قائد عام لسلاح الطيران الالمانى.

اصيب جورينج فترة الانقلاب الذى قام به هتلر مما ادى الى اصابته اصابه بالغه فى الامعاء ادت الى زيادة كبيرة فى وزنه

فى المانيا النازيه بقى من ابرز القيادات و اسس جهاز الجيستاپو لحماية النظام النازى و فى سبيل ذلك ارتكب عدة جرائم فظيعه ضد المدنيين و عمل بخطة " الحل الاخير " اللتى بها تم ترحيل اعداد ضخمه من من الخصوم السياسين الناوئين للنازيه لمعسكرات العمل و بدورة تورط فى القيام بعدة عمليات ابادة جماعية ضد المعتقلين السياسيين.

بعد هزيمة المانيا فى الحرب العالميه التانيه و سقوط النظام النازى و الرايخ التالت قبض عليه مع مجرمين الحرب و و مثل امام المحكمة الدولية محكمة نورمبرج فى ابريل 1945 و حكم عليه بالاعدام. لكن قبل اعدامه بيوم انتحر بالسم فى 15 اكتوبر 1946.

مواضيع اخرى 

 جيستاپو
 المانيا النازيه
 هيتلر

مراجع 

مواليد 1893
وفيات 1946
عسكريين المان
نازيين
المانيا النازيه
مجرمين المان
ادينو بجرايم ضد البشريه
منتحرين
بحيرة البردويل

بحيرة البردويل أو سبخة البردويل هى بحيره كبيره على الساحل الشمالى ل سينا فى مصر طولها حولى 90 كم و عرضها حوالى 22 كم بمساحه كليه حوالى 700 كم مربع . البحيره مش غويطه و بيوصل عمقها لحوالى تلت تمتار بس و بيفصلها عن البحر المتوسط حاجز رملى ضيق.

اسم البحيره مشتق من اسم بولدوين دى بولون (Baldwin de Boulogne) من قائد الحمله الصليبيه الاولى اللى بقى ملك مملكة بيت المقدس بعد وفاة اخوه جودفروى دى بويون (Godfroy de Boillon). الصليبيين حاولو يستولو على المنطقه دى لكن بولدوين مات هناك و رمو احشائه فى البحيره فاتسمت باسمه و اتحور الاسم من بولدوين ل بردويل.

بردويل
مصر
جغرافية مصر
بردويل
شمال سينا
بحيره
قصر المانسترلى

قصر المانسترلي قصر أثرى قديم من التحف المعماريه فى مصر مبنى على مساحة 1000 م2 فى جزيرة الروضه فى القاهره

قصر المانسترلى هو اللى اتبقي من مجموعة المبانى اللى بناها حسن فؤاد المانسترلى باشا فى سنة 1851 و بيرجع اصل حسن فؤاد المانسترلى لمانستر فى مقدونيا

استولت الحكومه المصريه علي السرايا سنة 1951 باعتبارها اثر تاريخى و رممتها و جددتها. القصر بيستضيف دلوقتى الاحتفالات الثقافيه المهمه. و بتتعمل فيه حفلات موسيقيه. القصر فيه كمان متحف ام كلثوم

شوف 
 الموقع الرسمي

معالم القاهرة
قصور تاريخيه
قصور مصر
مبانى القاهرة
قصر القبه

قصر القبه من اكبر قصور مصر، وهو يستخدم دلوفتى كمقر لنزول الضيوف الاجانب من رؤساء وغيرهم. بناه الخديوى اسماعيل ويبعد كيلومترات من شمال وسط القاهرة، وكانت بتحيط بيه حقول زراعية وقرى ريفية. وبيمتد من محطة مترو سراي القبة لغاية محطة كوبري القبة. وقصر القبة اتحول لاحد قصور رياسة الجمهورية بعد ثورة 23 يوليه.

الملكية 
فى فترة حكم الخديوى توفيق كان القصر اللى اتولد فيه مكان لأفخم الاحتفالات وحفلات الزفاف الملكية، وكمكان يعبر فيه زواره عن شديد اعجابهم بجناينه الواسعه. وفى فترة حكم عباس حلمى التانى (من 1892 الى 1914) بقى القصر وجناينه زى قصر عابدين الرسمي.

ولما اعتلى فؤاد الاول عرش مصر فى 1917 بقى القصر مقر الاقامة الملكية الرسمي، وفى فترة اقامته فيه امر بشوية تغييرات على القصر، فأمر باضافة سور بارتفاع 6 أمتار حول 75 فدان من الاراضي وبوابة جديدة وجنينه خارجية، كمان أضيف محطة سكة حديد بالخصوص بالقطر الملكي فكان الزوار يأتون مباشرة اما من اسكندرية او من محطة مصر المركزية للقطارات فى القاهرة. وتوفي فؤاد الاول فى القصر ده.

واحتفظ الملك فاروق بمجموعاته البالخصوص فى القصر ده، فضمت مجموعات نادرة من الطوابع والساعات والمجوهرات منها بيضة فيبرجيه Fabergé egg واللي كانت بتخص اخر قياصرة روسيا مع تحف تانيه، ومعظم دى الأشياء اتباعت فى مزاد علني فى سنة 1954 حضره الكثير من المهتمين بينهم مندوبون عن الملكة اليزابيث التانيه وأمير بيدوسيد قاسم .

الجمهورية 
بعد ثورة 23 يوليه وما تلاها من اعلان الجمهورية بقى القصر احد القصور الرئاسية الثلاث الرئيسية فى مصر والقصران التانيين كانا قصر عابدين فى وسط القاهرة وقصر راس التين فى اسكندرية، و كان الريس جمال عبد الناصر بيستقبل الزوار الرسميين فى القصر ده، كما سجي جثمانه هناك بعد وفاته انتظار لجنازته فى تاريخ 1 اكتوبر 1970. و مازال القصر مقر رسمي لاقامة الزوار الرسميين لمصر.

شوف 
 قصر القبة 

قصر رئاسى
قصور تاريخيه
آثار القاهرة
معالم القاهرة
مبانى القاهرة
قصور رئاسيه
نشيد وطنى

النشيد الوطنى هو النشيد الرسمى الخاص بالدوله ,ويتم عزفه فى المناسبات و الاعياد الوطنيه و فى المدارس و بعد اى انتصار للبلد, هو نشيد يحمس اهل البلد ويزود الانتماء و حب الوطن و يحسس الفرد بالفخر و العزه لانتمائه لبلده . و يكون نشيد او موسيقا وطنيه خاصه بدوله و يمدح تاريخ و تقاليد و نضالات شعبها وهذاالنشيد يكون معترف به من حكومة البلد او متفق عليه من شعب البلد و يعزف فى المناسبات الوطنيه.

اناشيد وطنيه
متحف السكك الحديديه

متحف السكك الحديدية يعرض تاريخ الهيئه القوميه لسكك حديد مصر .

انتهى العمل به فى اكتوبر 1933 و إفتتح رسميا فى حتفال دولي فى يناير 1933. المتحف فيه نماذج ووثايق و خرايط و معلومات احصائية واللى تظهر التطور فى وسايل النقل والسكة الحديد. ويحتوي برضه على معلومات تقنية وأبحاث تاريخية.
يحتوى على نماذج للقطرات اللى كانت بتشتغل بالفحم وبعدها بالبخار وبعدها بالديزل لغاية القطرات اللى بتشتغل بنظام الجر الكهربائي دلوقت زى مترو انفاق القاهره .

متحف السكك الحديدي فيه اول قطر دخل مصر اللى كان بيعمل بالديزل فى سنة 1855 وفيه برضه مركب فرعوني لمنقرع حوالي 2000 قبل الميلاد، وبه اوده مدهبة فيها سرير تحفة من مقتنيات متحف السكك الحديد

شوف 
 موقع متحـــف السكة الحديد
 الهيئه القوميه لسكك حديد مصر

معالم القاهرة
متاحف
متاحف مصر
القاهرة
المتحف المصرى الكبير

المتحف المصرى الكبير - بالانجليزى: The Grand Egyptian Museum ، بالفرنسى: Grand Musée égyptien - ، هو متحف ضخم بدأ البناء فيه فى مصر سنة 2002 وكان من المفترض أن ينتهى بناؤه سنة 2012 لكن ظروف البلاد أجلت اكتمال بناء المتحف لسنة 2018. موقع المتحف فى منطقة الاهرامات فى الجيزه و يقال انه بعد ما يتم الانتهاء من بنائه، سيكون تحفه معماريه ضخمه واكبر و اعظم متحف فى العالم . الرئيس الأسبق حسنى مبارك وضع حجر اساس المتحف سنة 2002 ، و فى مايو 2010 انتهت المرحله التانيه من بنائه.

المتحف لن يكون معرض للآثار فقط، بل سيحتوي أيضاً على مركز لترميم الاثار من اكبر مراكز ترميم الاثار فى العالم ، و صالات للمحاضرات ، و مخازن متحفيه علميه.

سيحتوي المتحف على أهم اثار مصر ومنها كنوز توت عنخ امون والتي سوف تكون بجوار نموذج لمقبرته بالشكل اللتي كانت عليه وقت اكتشافها فى وادى الملوك فى الاقصر. و سوف يتم نقل مراكب الشمس من جوار هرم خوفو الى المتحف.

مساحة المتحف و تكلفته 
يقام المتحف على مساحة 117 فدان بالاضافة الي مبانى العرض مساحتها 4.000 متر مربع و يستوعب 5 مليون زائر بالاضافة الي مبانى الخدمات التجاريه و الترفيهيه و مركز ترميم الاثار و حديقة متحفيه تزرع فيها اشجار مصر القديمه و مدرسة لتعليم الأطفال فن التحنيط و الرسومات الفرعونية. ومن المقرر ان يضم المتحف حوالى 100 الف قطعة اثار. وتقدر تكاليف اقامة المتحف حوالى 800 مليون دولار.

نقل تمثال رمسيس التانى 
فى أغسطس 2006 تم نقل تمثال رمسيس التانى من مكانه القديم فى ميدان رمسيس فى القاهره لوضعه امام المتحف المصرى الكبير.

لينكات خارجيه 
 افتتاح أولى مراحل حلم المتحف الكبير 
 الموقع الرسمي للمتحف
 المتحف المصري الجديد اكبر متاحف العالم

متاحف
متاحف مصر
متحف البريد

متحف البريد بيحكى تاريخ البوسته المصريه من يوم ما اتئسس سنة 1886 لغاية دلوقتى و فيه اهم الطوابع اللى اتصدرت لحد دلوقتى. المتحف افتتحوه قبل ما المؤتمر البريد العالمى العاشر ما يتعمل فى القاهرة فى فبراير من سنة 1934, فكرة المتحف دا بترجع للملك فؤاد الاول

اقسام المتحف 
 القسم التاريخى : فيه النماذج اللى بتورى تطور الكتابه و الرساله فى عصور مختلفه زى لوحة نارمر و محابر من العصر الفرعونى و الرومانى والقبطى , وورق بردى و تماثيل للكاتب ايام الفراعنه و جوابات قديمه من عصور مختلفه.

 قسم المؤتمرات : فيه صور لمؤسس اتحاد البريد العام وصور اعضاء المؤتمرات البريد الدولى من سنة 1874 لحد سنة 1924, و الاتفاقيات اللى حصلت فى كل مؤتمر.
 قسم ادوات البريد : فيشمل على مجموعات متنوعة من السنج والموازين والحقائب البريدية ومحافظ الطوابع والحوالات وضواغط الرصاص والأختام القديمة والحديثة وصناديق خطابات مكانيكية وعادية …
 قسم الملابس : فيشمل على انواع مختلفة من الملابس لكبار الموظفين ولرؤساء الاقسام والموزعين وشارات مختلفة قماشية ونحاسية وعلامات للطوافة …

 قسم المباني : ويشمل نماذج مصغرة لبعض المباني البريدية كمصلحة البريد بالقاهرة ومكتب بريد بور سعيد وبور فؤاد ونموذج لمكتب بريد قروي ونموذج مصغر لقلم توزيع لمراقبة بريد القاهرة…
 قسم الخرايط والإحصا : فيشمل على خرايط ورسومات بيانية وإحصائية تظهر تطور اعمال المصلحة من مراسلات مسجلة وعادية وحوالات داخلية وخارجية وطرود …
 قسم النقل : يشمل على نماذج لوسايل نقل البريد قديمة وحديثة من عربات خشب وحديد وموتوسيكلات وسكة حديد وبواخر لنقل البريد…
 قسم الطوابع : فيشمل على مجموعات من الطوابع المصرية والأجنبية وإكليشهات وقوالب وألواح لصنع طوابع ، وكذلك مجموعة من نماذج خطوات العمل فى صنع طوابع البريد بمصلحة المساحة .. كما يضم تصنيفاً فريداً لمجموعات الطوابع لكل من البريد الأوروبي والبريد الافريقي والبريد الاسيوي والبريد الامريكي والبريد الأسترالي …
 قسم البريد الجوي : فيشمل على نماذج مختلفة من الحمام الزاجل ونماذج لبعض الطائرات مهداه من شركة الطرق الجوية الامبراطورية وشركة خطوط الطيران الهولندية ، ونموذج لأول خطاب ورد إلي اسكندرية من لندن فى 17 أغسطس سنة 1929 ، وأول خطاب بالبريد الجوي أرسل الى كراتشي من البريد المصري بالخط الجوي بين القطر المصري والهند ..
 القسم الاجنبي : ويشمل على مجموعة صور لمباني ومتاحف بعض الإدارات البريدية الاجنبية ، وبعض الادوات المستخدمة بتلك الإدارات .

سيتم انشاء احدث متحف مطور للبريد فى المنطقة بالمبني الرئيسي للبريد المصري بالقرية الذكية

شوف 
متحف البريد المصرى 

معالم القاهرة
متاحف
متاحف مصر
القاهرة
مبانى القاهرة
لادينيه

اللادينيه (انجليزى: irreligion) هو اتجاه فكرى فلسفى بيرفض الاعتراف بمرجعيه دينيه فى حياة الانسان و بيؤمن ان الانسان هو اللى بيحدد حياته و حاضره و مستقبله بافعاله و تصرفاته بدون وصايه من دين او الالتزام بشريعه دينيه معينه , و بتشوف ان النصوص الدينيه او الكتب المقدسه عباره عن نص بشرى مش مقدس ولا حاجه مع ان ممكن يكون فيه كلام مفيد للانسان. اللادينيين بيؤمنوا ببشريه الاديان بغض النظر عن الاقتناع بوجود إله واحد او الالهه خلقت الكون ولا لا. حسب كلام كتاب ثاقفه اللادينيه للروكو كابورالى و انطونيو جروميلى اللى اتطبع فى سنة 1971 " ان اللادينى هو الانسان اللى مش بيمتلك ايمان بوجود خالق الاعظم و فى نفس الوقت مش مقتنع بعدم وجود الخالق" يعنى ان اللادينيين بيتصنفوا فى النص ما بين المؤمنيين بالاديان و الملحديين, الادينيين ساعات بيتصنفوا على انهم ملحديين ضعاف.

انواع اللادينيه 

الادينيين ممكن يتصنفوا تلات اقسام اللى هما:
 دييزم (انجليزى: Deism): بتؤمن ان فيه خالق واحد للكون وان الموضوع دا ممكن الواحد يستنتجه بالعقل و مراقبه ودراسه العالم الطبيعى من غير ما يتبع دين. معظم الربوبيين بيرفضوا فكرة التدخلى الإلهى فى حياة الانسان زى المعجزات و الوحى
 الحاد (انجليزى: Atheism): عدم وجود إله او آلهة او اى حاجه خارج قوانين الطبيعه
 لاادريه (انجليزى: Agnosticism): بتؤمن ببشرية الاديان و انها من صنع البشر مش من عند إله, بس مش بيتكلموا عن فكره وجود إله اصلا ولا لا, عشان حسب كلامهم مفيش ادله كتيره تقدر تنفى او بتئكد الموضوع بشكل واضح

اسباب اللادينيه 
اسباب اللادينيه ممكن تختلف من واحد للتانى بس الاكتريه بتقول:

 ان بتوع الاديان بيستغلو الاديان عشان يسيطرو و يستغلو الناس التانيه و عشان يعملوا اللى هم عاوزينه تحت حجه ان دا كلام و اوامر الخالق
 ان مفيش دليل قاطع واضح على ان اى دين صح
 ان المعجزات بتعتبر حادثه او اشاعه ناس سمعتها وبترددها من غير ما يشوفوها و يتأكدوا منها
 ان فيه كلام فى الاديان عكس بعضه
 ان فيه اساطير كتيره متشابهه مع الكتب السماويه

 
اديان